สิงคโปร์หั่นคาดการณ์ GDP ปีนี้ หลัง GDP ไตรมาส 3 หดตัว 2%
สิงคโปร์หั่นคาดการณ์ GDP ปีนี้ หลัง GDP ไตรมาส 3 หดตัว 2%
24 พ.ย. 2559

กระทรวงการค้าและอุตสาหกรรมของสิงคโปร์ รายงานว่า ผลิตภัณฑ์มวลรวมภายในประเทศ (จีดีพี) ประจำไตรมาส 3/2559 หดตัวลง 2.0% ซึ่งส่งผลให้ทางกระทรวงได้ปรับลดคาดการณ์ GDP ตลอดปี 2559 โดยระบุว่า GDP ในปีนี้จะขยายตัวในกรอบ 1.0-1.5% ลดลงจากที่คาดการณ์ไว้ก่อนหน้านี้ที่ 1.0-2.0%
ทั้งนี้ สาเหตุที่ทางการสิงคโปร์คาดการณ์ว่าการเติบโตของเศรษฐกิจในปี 2559 จะชะลอตัวลงนั้น มาจากตัวเลข GDP ไตรมาส 3 ที่หดตัวลง ประกอบกับความไม่แน่นอนในตลาดโลก หลังนายโดนัลด์ ทรัมป์ ชนะการเลือกตั้งประธานาธิบดีสหรัฐ และเตรียมขึ้นนั่งเก้าอี้ในอีกไม่ช้า